[{"text_idx": "#000000", "text": "Dislalia, haurretan ohikoena eta identifikatzen errezena den hizkuntz arazoa"}, {"text_idx": "#000001", "text": "Haurretan hizkuntz arazo arruntena eta ohikoena da dislalia; baita, guraso edota irakasleek identifikatzen errezena ere. Normalean hiru eta bost urte bitartean azaltzen den arazo bat da eta letren ahoskatze arazoan datza."}, {"text_idx": "#000004", "text": "Hala ere, haurrak bere artikulazio trebetasuna garatzen doan heinean, bere ahoskera azkarragoa eta egokiagoa izango da. Prozesu hau normaltasunez gertatzen ez denean eta haurrak 4 urtetatik aurrera eskuratuak izan beharko lituzkeen letren ahoskeran akatsak izaten jarraitzen duenean, dislaliak dituela esaten has gaitezke."}, {"text_idx": "#000006", "text": "Dislalia organikoa: Honako hauetan, haurrak ahoskatzeko arazoak izaten ditu, ez gaitasunik ez duelako, bere mintzamen organoetan arazo bat duelako baizik; bai malformazio bat, edota anomalia anatomiko bat dagoelako (aho sabaian, ezpainetan, mihian ...). Beste arrazoi bat haurraren arazo edo gaixotasun bat izan daiteke; esate baterako, bere neuronetan edota sistema nerbioso zentralean arazoak baditu (garun paralisia, Down sindromea ...). Hitzen artikulazioa hobetzeko eta arazoa duten organoak lantzeko logopedarengana jo beharko du."}, {"text_idx": "#000007", "text": "Dislalia audiogenoa: Entzumenean arazoak eragindako dislaliak dira hauen ezaugarri nagusia. Haurrak ezin ditu hitzak ongi ahoskatu ez baititu soinuak ondo entzuten, beraz artikulazioan antzekotasuna duten letren soinuak nahastuko ditu, bere diskriminazioa ez baita zehatza. Kasu batzuetan beharrezkoa da haurrak protesia erabiltzea, soinuak zehaztasunez entzun ditzan. Honen erabilera beharrezkoa den ala ez, otorrinolaringologoak esango digu. Ondoren logopedak lagunduko digu letren arteko diskriminazioa lantzen eta artikulazioa hobetzen."}, {"text_idx": "#000010", "text": "Haurrak lau urte baino gutxiago baditu eta hitz egiterakoan letrak ahoskatzeko orduan arazoak azaltzen baditu, normala dela esan dezakegu, egoera hau haur hizkuntzaren garapenaren etapa bat baita. Haurra txikia deneko etapa honetan, hau da, 4 urtera arte, ez dago logopedaren tratamentu beharrik, ahoskera akats hauek ez baitira patologikoak kontsideratzen, bere hizkuntzaren heldutasun prozesuko lehen atala baizik."}, {"text_idx": "#000011", "text": "Hala ere, mintzairan ahoskatze arazo hauek 4 urtetatik aurrera jarraitzen badute, haurrak logopeda batengana jo beharko du, honek balorazio bat egin dezan, haurrak dislaliak dituen ala ez baloratzeko. Erantzuna baiezkoa bada tratamentuan lehenbailehen hasiko da, eredu egokia ezarriz eta ahoskera egokian lanean hasteko. Beti ere, dislalia funtzionala bada."}, {"text_idx": "#000015", "text": "Pixka bat gehiago ezagutu nazazuen, hona hemen nire prestakuntza osatzeko jarraitu dudan bidea."}, {"text_idx": "#000020", "text": "Iruzkinik ez \"Dislalia, haurretan ohikoena eta identifikatzen errezena den hizkuntz arazoa\""}]